Ներշնչուելով օրուան սուրբ Գրային ընթերցումէն (Յովհ 17, 20-29) ուր Յիսուս կը խօսի միութեան մասին «որպէսզի ամէնքը մէկ ըլլան» ֆրանչիսկոս Պապ ցոյց կու տայ որ իսկական միութիւնը Յիսուսի ուզած միութիւնն է, այն միութիւնը զոր ունի Հօր հետ եւ որուն կ՝ուզէ առաջնորդել մեզ բոլորս: Յիսուսի ուզած միութիւնը փրկութեան միութիւնն է, որուն համար եկեղեցին կը գործէ , միութիւն մը որ կ՝երթայ դէպի յաւիտենականութիւն» ըսաւ Սրբազան Հայրը շեշտելով «երբ որ մեր կեանքին մէջ, եկեղեցւոյ եւ քաղաքացիական ընկերութեան մէջ կ՝աշխատինք միութեան համար այն ժամանակն է որ կը գտնուինք Յիսուսի գծած ուղիին վրայ: